recursal/SuperWikiNEXT-32B huggingface dataset:
**"Garden Party"** on Rick Nelsoni 1972. aasta hittlaul.

Lugu on inspireeritud kontserdist, mis toimus 15. oktoobril 1971 Madison Square Gardenis New Yorgis ning kus esinesid mitmed tuntud tähed nagu Chuck Berry, Bo Diddley, Bobby Rydell ja Rick Nelson.

Rick esitas oma vanad tuntud lood "Hello, Mary Lou" ja "She Belongs to Me" ning seejärel Rolling Stonesi hittloo "Honky Tonk Woman", mille peale teda rahvas justkui välja vilistama hakkas. Mõningatel andmetel olevat rahvas olnud pahane hoopis politseinike tegevuse üle publiku seas, kuid vähemalt Rick võttis seda isiklikult ning lahkus lavalt ega naasnud enam isegi mitte kontserdi lõpuks.

Laul räägibki kontserdi paljutõotavast kulgemisest ning kuidas ta oma esimesi lugusid laulis ja kuidas siis loo "Honky Tonk Woman" ajal teda välja vilistati (*"When I sang a song about a honky-tonk, it was time to leave."*), refrään aga pajatab saadud kogemustest (*"But it's alright now, I've learned my lesson well. You see, you can't please everyone, so you got to please yourself."*).

See oli Ricki esimene hitt pärast 1964. aasta "For You'd" ja samas ka tema viimane hitt üldse.
|  |
| --- |
|  |
| Medalikohad |
| Taliolümpiamängud |
| **Pronks** | 2018 | jäähoki |

**Mat Robinson** (sündinud 20. juunil 1986 Calgarys) on Kanada jäähokimängija, kes mängib kaitsjana KHL-i klubis Peterburi SKA.

Ta alustas jäähoki mängimist Alberta provintsi noorteliigades. Aastatel 2005–2009 mängis ta jäähokit neli hooaega Alaska Anchorage'i Ülikooli meeskonnas. Seejärel suundus ta mängima ECHL-i, mängides hooajal 2009–10 Binghamton Senatorsi ridades viis mängu ka Põhja-Ameerika tugevuselt teises hokiliigas AHL.

2010. aastal suundus Robinson Euroopasse, liitudes Norra kõrgliiga klubiga Sparta Warriors. 2010–11 tuli ta Warriorsiga Norra meistriks. Ta kogus põhihooajal kaitsemängijatest enim punkte (43) ja viskas enim väravaid (14). Lisaks valiti ta hooaja sümboolsesse koosseisu. Seejärel mängis ta kaks hooaega Rootsi kõrgliiga klubis Timrå IK.

Alates 2013. aastast on ta mänginud KHL-i klubides: hooajal 2013–14 Riia Dinamos, 2014–2017 Moskva Dinamos, 2017–2021 Moska CSKAs ja alates 2021. aastast Peterburi SKA-s. 2015–16 põhihooajal viskas Robinson kaitsemängijatest enim väravaid (14). 2019. aastal võitis ta Moskva CSKA-ga Gagarini karika.

Aastatel 2016, 2017, 2019 ja 2020 on ta valitud KHL-i tähtede mängule.

2018. aasta taliolümpiamängudel võitis Robinson Kanada jäähokikoondise koosseisus pronksmedali.

Välislingid
-----------

* Mat Robinson KHL.ru lehel
* Mat Robinson hockeydb.com lehel
**Euroopa Liidu tervishoiuportaal** on Euroopa Liidu ametlik terviseteemaline veebiportaal, mida haldab tervise- ja tarbijaküsimuste peadirektoraat.

Portaal pakub mitmesugust teavet tervishoiust ja sellega seotud tegevustest nii Euroopa kui ka rahvusvahelisel tasandil.Selle peaeesmärk on teha rahvatervise alaste algatuste ja programmide alane info ELi kodanikele hästi kättesaadavaks.Portaal peaks aitama saavutada ELi eesmärke rahvatervise valdkonnas, toetama tervislikke eluviise ning soodustama tervishoiualase olukorra paranemist kõigis 27 liikmesriigis.

Sihtrühmad
----------

ELi terviseportaal on mõeldud inimestele, kes soovivad saada teavet tervisemõjurite või selleteemalise Euroopa, riigi ja rahvusvahelise tasandi poliitika ning otsuste kohta.Portaal on oluline teabeallikas ka tervishoiutöötajatele, ametnikele, poliitikutele ja sidusrühmadele.Kuna portaali tegemisel on arvestatud juurdepääsu käsitlevaid rahvusvahelisi reegleid, siis võivad seda kasutada kõik – sh vanurid ja puudega inimesed.Asjatundjatel on kasu portaalis toodud rahvatervise alastest statistilistest andmetest.

Eesmärgid
---------

**Portaali käivitamine on osa ELi rahvatervise programmist (2003-2008)** ning see peaks hõlbustama konsultatsioone ja osalust, et kaasata paremini nii tervishoiuasutusi, -ühendusi kui ka -organisatsioone.Ühtlasi soovitakse tagada ELi kodanikele õigus saada lihtsat, selget ja teaduslikult põhjendatud teavet tervisekaitse ja haiguste vältimise kohta.Üks portaali peaeesmärke on toonitada, et kodanikud vastutavad osaliselt ise oma tervise parandamise eest.ELi rahvatervise alaseid tegevusi ja programme paremini tundes saab üldsus neis rohkem osaleda ja neid enam toetada.

Millist teavet portaal pakub?
-----------------------------

Inimesi ja keskkonda käsitlev terviseinfo ja -allikad on portaalis esitatud teemade kaupa.
Iga teema juhatab asjakohaste allteemadeni (nt Eluviis Toitumiseni), mille raames esitatakse põhjalikku teavet ning linke Euroopa Liidu poliitika ja tegevustega tutvumiseks.Riikide poliitikast igas teemavaldkonnas annab ülevaate rubriik "Liikmesriigid".Teave Euroopa vabaühenduste ja rahvusvaheliste organisatsioonide panusest rahvatervise edendamisse esitatakse vastavas jaotises.Tekstis toodud lingile klõpsates jõuab otse soovitud teemat käsitlevale leheküljele.
Rubriigid "Uudised", "Sündmused", ja "Pressiteated" pakuvad ajakohast teavet olulisemate otsuste ja sündmuste kohta rahvatervise valdkonnas nii riikide, piiriülesel kui ka rahvusvahelisel tasemel ning nendes osalemise võimalust.
Portaali linkide kaudu on kättesaadavad ELi õigusaktid ja väljaanded, mis võimaldavad liidu eesmärkide ning nende teostamisega põhjalikumalt tutvuda.

Viited
------

1. ↑

Välislingid
-----------

* ELi tervishoiuportaal
Euroopa Liit aastal 2007
**Euroopa Liidu ühinemisleping 2005** on Euroopa Liidu, Bulgaaria ja Rumeenia vaheline leping, mis jõustus 2007. aasta 1. jaanuaril.

Leping täpsustab Bulgaaria ja Rumeenia liitumist Euroopa Liiduga ning muutis eelmisi Euroopa Liidu lepinguid. Seega on see leping Euroopa Liidu põhiseadusliku aluse lahutamatu osa.

Täielik pealkiri
----------------

Lepingu ametlik täielik pealkiri on "**Leping** Belgia Kuningriigi, Tšehhi Vabariigi, Taani Kuningriigi, Saksamaa Liitvabariigi, Eesti Vabariigi, Kreeka Vabariigi, Hispaania Kuningriigi, Prantsuse Vabariigi, Iirimaa, Itaalia Vabariigi, Küprose Vabariigi, Läti Vabariigi, Leedu Vabariigi, Luksemburgi Suurhertsogiriigi, Ungari Vabariigi, Malta Vabariigi, Madalmaade Kuningriigi, Austria Vabariigi, Poola Vabariigi, Portugali Vabariigi, Sloveenia Vabariigi, Slovaki Vabariigi, Soome Vabariigi, Rootsi Kuningriigi, Suurbritannia ja Põhja-Iiri Ühendkuningriigi (Euroopa Liidu liikmesriikide) ning Bulgaaria Vabariigi ja Rumeenia vahel **Bulgaaria Vabariigi ja Rumeenia ühinemise kohta Euroopa Liiduga"**.

Ajalugu
-------

Pärast edukat liitumisläbirääkimisi otsustas Euroopa Nõukogu 2004. aasta 17. detsembril, et Bulgaaria ja Rumeenia on valmis Euroopa Liiduga liituma. Seejärel anti liitumisleping üle Euroopa Parlamendile.

Vaata ka
--------

* Euroopa Liidu ühinemisleping 2003
* Euroopa Liidu ühinemisleping 2011

Viited
------
**1991. aasta sprindi ujumise Euroopa meistrivõistlused** olid esimesed võistlused, mis hiljem on ujumise lühiraja Euroopa meistrivõistlused. Need toimusid 6. kuni 8. detsembrini 1991. aastal Saksamaal Gelsenkirchenis ja selle korraldas Euroopa Ujumisliit (*Ligue Européenne de Natation* - LEN).. Sellel avavõistlusel olid kavas 50 m distantsid vaba-, selili-, rinnuli- ja liblikujumises, 100 m kompleksujumine ja 4 × 50 m teateujumine vaba- ja kompleksujumises.

Tulemused
---------

### Mehed

#### 50 m vabalt

| Koht | Sportlane | Riik | Tulemus |
| --- | --- | --- | --- |
| Kuld | Aleksandr Popov |  NSVL | 22,16 |
| Hõbe | Silko Günzel |  Saksamaa | 22,25 |
| Pronks | Joakim Holmquist |  Rootsi | 22,32 |

  
Maailmarekord: **21,76** (1990) Nils Rudolph,  Saksa DV
  

#### 50 m selili

#### 50 m rinnuli

#### 50 m liblikat

#### 100 m kompleksi

#### 4x50 m vabalt

#### 4x50 m kompleksi

### Naised

#### 50 m vabalt

#### 50 m selili

#### 50 m rinnuli

#### 50 m liblikat

#### 100 m kompleksi

#### 4x50 m vabalt

#### 4x50 m kompleksi
**Aarne Mäe** (sündinud 13. detsembril 1967 Rakveres) on Eesti ajakirjanik. 

Ta töötas ligi 25 aastat ajalehes Virumaa Teataja, sellest kaksteist ja pool aastat ka peatoimetajana.

Mäe kandideeris EKRE nimekirjas 2019. aasta Riigikogu valimistel. Ta kogus oma nimekirjas teisena ja Lääne-Virumaal kümnendana 818 häält. 2023. aastal sai ta samas ringkonnas 423 häält.

2021. aasta kohalike omavalitsuste valimistel valiti ta Rakvere linnavolikokku, ta on kultuurikomisjoni aseesimees.

Eesti Ajalehtede Liit on tunnistanud kaks tema artiklit maakonnalehtede kategoorias parimaks arvamuslooks, veel viis korda on tema artikkel parima nimetusele kandideerinud.

Aarne Mäel on ilmunud luulekogu "Ema lööb maha, kui sa luuletusi ei loe" ja huumorikogumik "Rakvere raamat". Tema tekstidele on laule kirjutanud mitu ansamblit, nende hulgas "Vennaskond".

Artikleid
---------

* Pingviinide paraadi ajal Hundisilmal. Virumaa Teataja, 1. märts 2006
* "Kirjad puhkuselt. Käsmus, Võsul, Otepääl...". Virumaa Teataja, 1. august 2007

Viited
------

1. 1 2  Toomas Sildam: "Uustulnuk Aarne Mäe: kui oled EKRE-ga, siis arvatakse, et mats või nats" ERR, 5. veebruar 2019
2. ↑  "Valimisringkond nr 6", Vabariigi Valimiskomisjon (vaadatud 06.03.2023)

Välislingid
-----------

* Aarne Mäe Eesti artiklite andmebaasis ISE
Matchbox Twenty MTV Asia Awardsil (2003)
**Matchbox Twenty** (bändi tegevuse algusaegadel kasutati kirjapilti **Matchbox 20**) on Orlandost pärit rokkansambel. Bänd alustas tegevust 1995. aastal. Bändi kuuluvad praegu Rob Thomas (laul, klaver, rütmikitarr), Brian Yale (basskitarr) ja Paul Doucette (soolo- ja rütmikitarr, trummid, taustalaul). Varem on bändi liikmeteks olnud veel Adam Gaynor (rütmikitarr, taustalaul; 1995–2005) ja Kyle Cook (soolokitarr, taustalaul; 1995–2016).

Ansambel saavutas tuntuse oma debüütalbumiga "Yourself or Someone Like You" (1996), mida müüdi USA-s 12 plaatinaplaadi normi. Järgmine album "Mad Season" (2000) oli neljakordne ja kolmas album "More Than You Think You Are" (2002) kahekordne plaatinaalbum. Pärast pause bändi tegevuses nägi nende neljas album "North" ilmavalgust alles 2012. aastal, aga ka see jõudis Billboardi albumite edetabelis esikohale.

Diskograafia
------------

### Stuudioalbumid

* "Yourself or Someone Like You" (1996)
* "Mad Season" (2000)
* "More Than You Think You Are" (2002)
* "North" (2012)
Wulfi turbasammal
**Wulfi turbasammal** (*Sphagnum wulfianum* Girgensohn) on turbasamblaliste sugukonda kuuluv sammaltaim, mis kuulub ainsa liigina sektsiooni *Polyclada*.

Ta on Eestis arvatud III kaitsekategooriasse (seisuga 2012).

Eestis võib Wulfi turbasammalt leida soostuvatest ja soometsadest. Taim on tundlik kuivendamise ja metsaraie suhtes. 2004. aastal oli tema kunagisest 30 leiukohast alles vaid 8. Samuti näitavad katsed, et naaberliigid, teised turbasamblad pidurdavad Wulfi turbasambla pikkuskasvu.

Sambla esmakirjelduse koostas Tartu harrastusbrüoloog Gustav Carl Girgensohn Tartu lähedalt
Tähtvere rabast kogutud materjali põhjal, andes sellele nime maaomaniku järgi. Wulfi turbasambla leide on hiljem jäädvustanud Silvia Talts, Linda Viljasoo, Viktor Masing, Endel Varep, Kai Vellak, Nele Ingerpuu, Karine Oganesjan, Jaanus Paal, Merli Nagel ja Mare Leis.

Wulfi turbasammal valiti Eesti 2019. aasta samblaks.

Viited
------

1. 1 2 3  Merli Nagel 2008. Keskkonnategurite mõju Wulfi turbasambla (Sphagnum wulfianum) esinemisele ja kasvule. Magistritöö. Tartu Ülikool.
2. ↑  Wulfi turbasammal andmebaasis eElurikkus Muuda Vikiandmetes (vaadatud 25.08.2012)
3. ↑  Kai Vellak. Turbasamblad ja valvik. Eesti Loodus nr 3/2004
4. ↑  Piret Pappel. Turbasammalde keeruline kooselu. Novaator, 17. mai 2013
5. ↑  Girgensohn, G.K. 1860. Naturgeschichte der Laub- und Lebermoose Liv-, Ehst- und Kurlands. – Arch. Naturk. Liv-, Ehst- und Kurlands 2(2): 1-488.
6. ↑  Ingerpuu, N. Vellak, K. 2007. Collections of G. C. Girgensohn (1786–1872): lectotypes and rare species. Journal of Bryology 29: 235-240
7. ↑  Wulfi turbasammal (Sphagnum wulfianum) - aasta sammal 2019

Välislingid
-----------

* Wulfi turbasammal andmebaasis eElurikkus Muuda Vikiandmetes
* Merli Nagel 2008. Keskkonnategurite mõju Wulfi turbasambla (Sphagnum wulfianum) esinemisele ja kasvule. Magistritöö. Tartu Ülikool.
|  |  |
| --- | --- |
|  |  *See artikkel on tähest; laeva kohta vaata Fomalhaut (laev)* |

---

**Fomalhaut** (*α PsA*, *α Piscis Austrini*, Lõunakala *α*; araabia فم الحوت *fum al-ḩawt* 'vaala suu') on lõunataevas paikneva Lõunakala tähtkuju näiva heleduse poolest heledaim täht ning näiva heleduse poolest 18. täht (tähesuurus 1,16). Absoluutne heledus on 1,73. Kaugus Päikesest on 25 valgusaastat. Pinna temperatuur on 8751 K.

Fomalhaut koos udupilve ja planeediga
Fomalhauti ümbritseb rõngana jahe udupilv. 2008. aastal avastati tähe ümber tiirlev planeet Fomalhaut b, mida Hubble'i kosmoseteleskoop pildistas. See on esimene päikesesüsteemi väline planeet, mida on pildistatud nähtava lainepikkusega (valgusega).

Fomalhaudi deklinatsioon on 29 kraadi 37 minutit lõunalaiust. Seetõttu on ta Eestis madalal horisondi kohal ja on paremini näha Lõuna-Eestis. Õhtutaevas on ta sügiseti.

Fomalhaut moodustab koos põhijada tähega TW Piscis Austrini ja punase kääbusega LP 876-10 (Fomalhaut C) kolmiktähe, kuigi Maalt vaadates on nende tähtede vahe mitu nurgakraadi.

Viited
------

1. ↑  Lähitäht on kolmiktäht
2. ↑  Fomalhaut ist ein Dreifach-Sternsystem
Matemaatilise pendli sumbuvuseta väikese amplituudiga võnkumine on lihtharmooniline
**Matemaatiline pendel** on pendli idealiseeritud mudel. See koosneb venimatu ja massitu niidi otsa riputatud punktmassist ("kuulikesest"), mis liigub etteantud tasandis ja kus puuduvad summutavad jõud.

Matemaatilise pendli võnkumine
------------------------------

Matemaatilise pendli võnkumisel väikese amplituudiga võib pendli liikumist lugeda lähedaseks lihtharmoonilise võnkumisega. Matemaatilise pendli võnkumist kirjeldab järgnev diferentsiaalvõrrand:

{\displaystyle g\,{\ddot {\theta }}=-l\sin \theta ,}
kus

* {\displaystyle g} on raskuskiirenduse suurus,
* {\displaystyle l} on pendli niidi pikkus,
* *{\displaystyle \theta }* on pendli niidi nurk vertikaalist,
* {\displaystyle {\ddot {\theta }}}on antud nurga muutuse kiirendus ehk nurkkiirendus.

Väikese amplituudiga võnkumiste korral on ka maksimaalne nurk tasakaaluasendist nullilähedaste väärtustega. Nullilähedaste nurkade korral kehtib ligikaudne seos *sin*θ *≈* θ ja diferentsiaalvõrrand saab kuju:

> {\displaystyle g\,{\ddot {\theta }}=-l\,\theta ,}
> 
> 

mis teeb nurkkiirenduse {\displaystyle {\ddot {\theta }}} võrdeliseks nurga suurusega *{\displaystyle \theta }*. 

> {\displaystyle {\ddot {\theta }}=-{\frac {l}{g}}\theta ,} 
> 
> 

Diferentsiaalvõrrandi järgi saab määrata matemaatilise pendli võnkeperioodi. Matemaatilise pendli ringsageduse väärtus on

{\displaystyle \omega ={\sqrt {\frac {g}{l}}}}.
Pikkusega *l* pendli võnkeperioodi annab valem:

{\displaystyle T=2\pi {\sqrt {\frac {l}{g}}}}.
Valemist on näha, et pendli võnkeperiood ei sõltu võnkeamplituudist ega pendli massist. Võnkeperiood sõltub raskuskiirendusest {\displaystyle g} ja pendli pikkusest, mistõttu sama pikkusega pendlil on Kuul pikem võnkeperiood kui Maal, kuna raskuskiirendus Kuul on väiksem. Kuna raskuskiirenduse {\displaystyle g} väärtus on Maa eri paigus erineb, on sama pikkusega pendli võnkeperiood samuti erinev. Seetõttu kasutatakse pendli võnkeperioodi mõõtmisi ka rauamaagi, nafta, gaasi ja muude maavarade potentsiaalsete asukohtade määramiseks.

Vaata ka
--------

* Füüsikaline pendel
* Lihtharmooniline võnkumine
Folkmani graaf
**Folkmani graaf** on väikseim *semi-sümmeetriline* graaf. See on saanud nime ameerika matemaatiku Jon Folkmani (1938–1969) järgi, kes selle graafi baasil täpsustas probleemi graafi tipusümmeetria ja servasümmeetria vahekorrast .

Folkmani graaf on *kahealuseline*, servadest sümmeetriline kuid tippudest mittesümmeetriline graaf, mis tähendabki semi-sümmeetrilisust.

Parameetreid
------------

Folkmani graafil on 20 tippu ja 40 serva. See on 4-valentsregulaarne ja 4-vööregulaarne Hamiltoni graaf, selle kromaatiline arv on 2, kromaatiline klass 4 ning diameeter 4.

Folkmani graafi karakteristlik polünoom on {\displaystyle (x-4)x^{10}(x+4)(x^{2}-6)^{4}}.

Näiteid
-------

* Folkmani graafi kromaatiline klass on 4Folkmani graafi kromaatiline klass on 4
* Folkmani graafi kromaatiline number on  2Folkmani graafi kromaatiline number on  2
* Folkmani graaf on Hamiltoni graafFolkmani graaf on Hamiltoni graaf

Struktuurseid omadusi
---------------------

* Folkmani graafi kahealuselisusest johtub, et selle täiend on 10-klikkregulaarne koosnedes kahest omavahel sidusast 10-klikist.
* Folkmani graafil on kuus binaarorbiiti, sh üks serva- ja viis "mitteserva" orbiiti. Selle ühele "mitteserva" orbiidile (st täiendi ühele binaarorbiidile) vastav orbiitgraaf osutub Peterseni graafiks, teisele orbiidile vastav aga selle täiendiks .

Viited
------

1. ↑  Folkman, J. 1967. *Regular line-symmetric graphs.* – Journal of Combinatorial Theory, pp 215-232
2. ↑  Tevet, J. 2010. *Graafide varjatud külgi*. SERR, ISBN 9789949213108

Välislingid
-----------

* John-Tagore Tevet: Graafide semiootiline modelleerimine
Fibonacci jada spiraal nähtav lilleõies
**Matemaatiline bioloogia** on teadusharu, mis tegeleb elussüsteemide matemaatiliste mudelitega ehk bioloogiliste rakendustega matemaatiliste mudelite koostamise ja uurimisega. 

Lähedase tähendusega on **biomatemaatika**, mida võib täpsemini määratleda kui rakendusmatemaatika haru, milles tegeldakse bioloogilise sisuga matemaatikaülesannete lahendamisega. Mõnes käsitluses loetakse **biomatemaatika** ja **matemaatiline bioloogia** sünonüümseteks.

Matemaatilist bioloogiat võib pidada teoreetilise bioloogia osaks. Matemaatilisel bioloogial on suur ühisosa ka biofüüsika ja bioküberneetikaga.

Harud
-----

Üheks vanemaks ja laia kasutusalaga matemaatilise bioloogia haruks on biostatistika, mis tegeleb peamiselt statistiliste mudelite väljatöötamisega bioloogiliste andmestike töötlemiseks.

Väga ulatuslik ja rikaste teoreetiliste probleemidega on dünaamiliste mudelite rakendamine bioloogias. Selle peamiseks matemaatiliseks vahendiks on diferentsiaalvõrrandite süsteemid ja nende numbriline lahendamine.

Põhiliselt 1990. aastail välja kujunenud matemaatilise bioloogia haru on bioinformaatika, mis tegeleb peamiselt molekulaarbioloogiaga seotud matemaatiliste probleemidega.

Eraldi teadusharudena on välja kujunenud ka matemaatiline ökoloogia, matemaatiline populatsioonibioloogia, matemaatiline geneetika.

Vaata ka
--------

* biomeetria
* bioinformaatika
* Bulletin of Mathematical Biophysics
* teoreetiline bioloogia

Viited
------

1. ↑  TEA entsüklopeedia 4. köide, 2009.

Välislingid
-----------

* Rahvusvahelise Matemaatilise Bioloogia Ühingu koduleht
* Journal of Mathematical Biology koduleht
* Bulletin of Mathematical Biology koduleht
**Euroopa Nõukogu Ministrite Komitee** on Euroopa Nõukogu otsuseid langetav organ, mis koosneb kõigi liikmesriikide välisministritest või nende riikide alalistest diplomaatilistest esindajatest Strasbourgis.

Otsused ja tegevus
------------------

Ministrite Komitee teeb otsuseid Euroopa Nõukogu tegevuse kohta. Ta määrab, milliseid samme astuda Parlamentaarse Assamblee ning Kohalike- ja Regionaalsete Omavalitsuste Kongressi soovituste, samuti mitmesuguste valitsustevahelise komiteede ja eri valdkondade ministrite konverentside ettepanekute alusel. Ministrite Komitee kiidab heaks Euroopa Nõukogu tegevuskava ja eelarve.

Liikmesriikide välisministrid kohtuvad kord aastas, et arutada Euroopas aktuaalseid poliitilisi küsimusi ning anda vajalik poliitiline tõuge organisatsiooni tegevusele. Ministrite alalised esindajad (suursaadikud) kohtuvad kord nädalas ning nende nõupidamisi täiendavad raportööride ja töörühmade koosolekud, kus arutatakse põhjalikult läbi konkreetsed küsimused enne, kui neis võetakse vastu otsus.
Iga minister juhib komiteed kuus kuud. Komitee esimees vahetub iga aasta mais ja novembris.
**Ingrid Ylva** oli Birger jarli ema ja Magnus Minnesköldi lesk – ta oli ka Bjälbo suguvõsa esiema.

Magnus Minnesköld sõlmis oma teise abieluga tähtsa dünastilise ühenduse, kui ta abiellus Rootsi kuninga Sverkeri tütre Ingrid Ylvaga. Sellest abielust sündis Rootsi jaoks üks tähtsamaid mehi – Birger jarl.

Ingrid Ylvast sai legend juba tema eluajal 13. sajandi keskel. Ta oli üks mitmest mõjuvõimsast lesest, kes juhtisid Rootsi riiki pärast verist võitu Gestilreni all (1210) Taani üle. 

Raudse tahtega kasvatas Ylva oma poegi armutul ajal, kus tugevama õigus oli ainus kehtiv seadus. Et just üks tema poegadest viimaks võitis võimuvõitluse, ei üllatanud kedagi. 

Ta ei abiellunud uuesti ja suri lesena 1251. aastal. Rahvamuistendid räägivad Ingrid Ylva kohta, et ta oskas salakunste. Nii kaua, kui ta suudab hoida oma pead püsti, ei juhtu midagi halba Folkunga suguvõsaga, räägib rahvapärimus. Seepärast olevat Ingrid Ylva surnukeha müüritud seisvas asendis Bjälbo kiriku ühte sambasse.
**Ingrid Kõrvits** (sündinud 16. märtsil 1968) on eesti koorijuht ja muusikapedagoog.

Ingrid Kõrvits on lõpetanud Tallinna Muusikakeskkooli koorijuhtimise erialal 1986. aastal Ede Kõrgemäe juhendamisel ning Tallinna Konservatooriumi 1992. aastal Merike Toro ja Elo Üleoja juhendamisel.

Aastatel 1987–2011 töötas Ingrid Kõrvits lastekoori Ellerhein dirigendina, alates 2011. aasta märtsist ka tütarlastekoori Ellerhein dirigendina. Ta on alates 2012. aasta septembrist tütarlastekoori Ellerhein peadirigent.

Alates 1992. aastast on ta Tallinna Muusikakeskkooli solfedžoõpetaja ja lastekoori dirigent. 2008. aastal kasvas lastekoorist välja noortekoor, mis Kõrvitsa juhendamisel on saavutanud auhinnalisi kohti vabariiklikel ja rahvusvahelistel koorikonkurssidel.[*viide?*] Kõrvits töötab ka Muusikakeskkooli koorijuhtimise eriala õpetajana ning koorijuhtimise ja vokaali osakonna juhatajana.

Lauljana on Kõrvits osalenud Mainori kammerkoori, Tallinna raekoja kammerkoori, Haapsalu vanamuusika festivali koori ja segakoori Vox Europae töös. 

Ingrid Kõrvits on lastekoore dirigeerinud IX noorte laulu- ja tantsupeol, XXV üldlaulupeol, XI noorte laulu- ja tantsupeol, XXVI üldlaulupeol, XII noorte laulu- ja tantsupeol ja XXVII üldlaulupeol.

2007. aasta noorte laulupeol oli Ingrid Kõrvits lastekooride üldjuht.

Tunnustus
---------

* 2005 Eesti Kultuurkapitali helikunsti sihtkapitali aastapreemia (panus Eesti lastekooride arengusse ning *Grand Prix* Tallinna Muusikakeskkooli lastekooriga konkursil "Let the Peoples Sing")
* 2010 Aasta dirigent
* 2010 Eesti Kultuurkapitali rahvakultuuri sihtkapitali aastapreemia (tulemusliku töö eest kooridirigendina)
* 2016 Aasta dirigent

### Auhinnad

* 2010 Saksamaal toimunud rahvusvahelisel koorikonkursi „Heart of Europe" preemia „Parim dirigent"
* 2011 „Tallinn 2011" koorikonkursi dirigendi eripreemia

### Stipendiumid

* 2014 Uno Järvela nimeline stipendium

Isiklikku
---------

Tema abikaasa on helilooja Tõnu Kõrvits, kes kuulub Eesti tuntud muusikutedünastia hulka. Neil on tütred Paula ja Greete.

Viited
------

1. ↑  "Ingrid Kõrvits ja Annely Leinberg saavad Uno Järvela nimelise stipendiumi" Goodnews.ee, 17. november 2014
2. ↑  Tiina Kolk. Isa ja poeg, Tõnis ja Tõnu Kõrvits: Kõik on kokku muusika. Postimees/Kultuur, 24.08.2014.

Välislingid
-----------

* Ellerheina peadirigendi mantlipärija Ingrid Kõrvits: "Olen põnevil, ent tajun suurt vastutust." Õhtuleht, 7. juuni 2012
Garaaž ATV-ga Kõrvemaal, 2019. aasta suvi
Garaaž Belo Horizontes Brasiilias
Vene tsaari Nikolai II garaaž Peterburis Ermitaažis, ehitatud 1911
Garaažikooperatiiv Keilas
**Garaaž** (vanapäraselt ka **autokuur**) on varjualune, ehitis või ruum mootorsõidukite hoidmiseks, jooksvaks remondiks ja hoolduseks. 

Garaaže ehitatakse nii mootorratastele ja sõiduautodele kui ka traktoritele, veoautodele, bussidele ja muudele suurematele sõidukitele. 

Nõukogude ajal olid eramajade garaažid sageli plekist kõrvalhooned, mis võisid olla ka teisaldatavad. Linnades rajati garaažikooperatiive, kus samasugused plekist garaažid paiknesid rividena, kuid võisid olla ka kõrvutiste garaažiboksidega kiviehitised, harvemini maa-alused.

Tänapäeval on Eestis tavaks ehitada eramu garaaž pigem ruumina maja külge. Kortermajade juurde garaaže tihti ei rajatagi, selle asemel pargitakse tänavale või parklatesse. Garaažide arvukust on vähendanud ka mitmekorruselised parkimismajad.

Samuti on kadunud nõukogudeaegne tava rajada garaaži autokanal, kust sai autot mugavalt remontida, kuna autode keerukamaks muutudes on autoremont läinud suuremalt jaolt professionaalide kätte.

Garaažide eelkäijaiks võib pidada tõllakuure, kus hoiti tõldu.
**Madis Müller** (sündinud 20. jaanuaril 1977 Tallinnas) on Eesti majandustegelane, Eesti Panga president.

Haridus
-------

1984–1995 õppis Madis Müller Tallinna 54. keskkoolis, 1993–1995 Mainori Majanduskoolis ja 1995–1999 Estonian Business Schoolis, kus kaitses bakalaureusekraadi rahvusvahelise ärijuhtimise, panganduse ja rahanduse alal. 2000-2002 õppis ta CFA instituudis, kus omandas Chartered Financial Analysti litsentsi. 2004–2006 õppis Müller USAs George Washingtoni Ülikoolis, kus omandas teadusmagistri kraadi rahanduses.

Töö
---

1998–1999 töötas Müller PricewaterhouseCoopersi Tallinna harus rahanduskonsultandina. 1999–2002 oli ta Eesti rahandusministri ja 2002–2003 peaministri Siim Kallase majandusnõunik. 2003–2006 töötas ta Maailmapanga Põhjamaade ja Balti harus tegevdirektori nõunikuna. 2006–2011 oli ta International Financial Corporationis aktsiainvesteeringute portfellijuht ning 2011. aastal sai temast Eesti Panga asepresident.

Müller on või on olnud Euroopa Keskpanga järelevalvenõukogu liige, tagatisfondi nõukogu liige, finantsinspektsiooni nõukogu liige ning esindanud Eesti Panka rahvusvahelistes foorumites.

Alates 7. juunist 2019 on ta Eesti Panga president.

Isiklikku
---------

Madis Müller on abielus, tal on kaks poega.

Viited
------

1. ↑
2. 1 2 3 4 5  Tõnis Oja "Kõige põnevam asi, mida Eestis teha" Postimees, 16.02.2019, lk 10–11
3. ↑  "President kinnitas Eesti Panga uue juhi Madis Mülleri ametisse" ERR, 3. mai 2019

|  |  |  |
| --- | --- | --- |
| Eelnev**Ardo Hansson** | **Eesti Panga president**2019– | Järgnev' |
**Aarne Viisimaa** (1935. aastani **Arnold Peeter Vismann** ehk **Arnold Wisman**, 25. november 1898 Sangaste – 2. oktoober 1989 Stockholm) oli eesti laulja (tenor).

Arnold Wisman sündis külasepa pojana. Mõlemal tema vanemal oli ilus lauluhääl ning nad olid tegevad Sangaste Laulu ja Mängu Seltsis. Juba 15-aastaselt hakkas Arnold koori juhatama, osales näidendeis ning oli ka ise näitejuht. Pärast külakooli õppis ta Otepää progümnaasiumis ja Tartu Kommertskoolis ning astus siis 1920 Tartu Ülikooli kaubandusteaduskonna õpilaseks. Juba Kommertskooli ajal oli ta esinenud Vanemuise etendustes kooris ning pärast kooli lõpetamist sai samas tööd palgalise näitlejana draama ja opereti alal. Kuna töö kõrvalt oli kõrgkoolis õppimine raske, loobus ta sellest ning asus Stahlbergi juhatusel laulu õppima. Lavastas kahe aasta jooksul Vanemuises viis ooperit ning lõpetas 1927. aastal Tartu Konservatooriumi lauluklassi selle viimases lennus.

Pärast konservatooriumi lõpetamist asus tööle Estonia teatrisse Tallinnas. Aarne Viisimaa laule salvestati grammofoniplaatidele, eriti populaarseks osutus tema sisselauldud "Lapsepõlve kodu".

1930. aastatel pidas ta Tallinnas kirjutustarvete äri.

Korporatsiooni Ugala vilistlane.

Isiklikku
---------

Tema poeg Vello Viisimaa oli opereti- ja estraadinäitleja.

Viited
------

1. ↑  Tallinna Jaani Kogudus, II pihtkonna III personaalraamat; 1919-1940 Saaga TLA.1358.2.54:361
2. 1 2  Arnold Vismann 15 a. laval. - Olion, nr 1 1933, lk 217.
3. ↑  Maa Hääl : maarahva ajaleht, nr. 36, 26 märts 1934

Kirjandus
---------

* Harri Kiisk. Aarne Viisimaa mälestuseks. Teataja, 14. oktoober 1989, nr 19, lk 9.
**Peep Aarne Vesilind**, ka **P. Aarne Vesilind**, (13. juuni 1939 Tallinn – 28. jaanuar 2018 Hanover, New Hampshire, USA) oli eesti tehnikateadlane, filosoofiadoktor ja professor.

Aarne Vesilind sündis Tallinnas ja elas Pirital, kuid lahkus koos vanemate ja vennaga 1944. aastal Eestist, elas seejärel Saksamaal Geislingeni laagris ning alates 1949. aastast Ameerika Ühendriikides.

1962. aastal lõpetas ta Ameerika Ühendriikides Pennsylvania osariigis Bethlehemis Lehigh' ülikooli ning sai 1968. aastal Põhja-Carolina ülikoolist Chapel Hillis doktorikraadi.

1970. aastast oli ta Duke'i ülikooli õppejõud, aastast 1977 professor. 1976. aastal oli külalisprofessor Uus-Meremaal Waikato ülikoolis. 1990–1991 töötas ta New Hampshire'is Hanoveris Darthmouthi eetikainstituudi külalisteaduri ja -professorina. Aastatel 1991–1996 oli ta rakenduseetika keskuse direktor.

Pärast 30-aastast tööd Duke'i ülikoolis jätkas ta oma akadeemilist karjääri Pennsylvania osariigis Lewisburgis asuvas Bucknelli ülikoolis.

Teadustegevus
-------------

Tema peamised valdkonnad olid keskkonnatehnika ja keskkonnaga seotud eetikaküsimuste temaatika. Eriti 1990. aastatel tegi ta uurimusi sademete veetustamise, setteärastuse, tahkete jäätmete käitluse ja keskkonnaeetika alal, näiteks:

* Assessing the true cost of landfills (koos S. Hirsfieldi ja E. I Pas'ga). – Waste Management and Research, 1992, 10, 6;
* The future of environmental engineering. – Journal of Environmental Engineering, 1993, 119, 4;
* There is no such thing as environmental ethics. – Science and Engineering Ethics, 1996, 2.

Autori või kaasautorina on ta kirjutanud üle 40 erialase raamatu.

Huvid
-----

Palju aastaid tegutses ta skaudina (Eagle Scouti organisatsioonis). Ta oli ka kahe põlvkonna kolledžitudengite mentor.

Aarne Vesilind musitseeris kogu elu. Pensionile jäänult pühendus ta senisest rohkem kogukondlikele tegevustele ja hakkas taas aktiivsemalt tegelema muusikaga: asutas kogukonna liikmetest mitu ansamblit-orkestrit (nt Exit 13 Tuba Quartet) ning tegi eriti puhkpillikoosseisude jaoks paljude muusikapalade (sh ka eesti autorite loomingu) seadeid. Eriti veetles teda ammu unustatud muusikapaladele uue elu andmine. Ta komponeeris ka ise muusikat, mida on esitanud paljud USA muusikud.

Lisaks oli ta osav puutöö vallas.

Isiklikku
---------

Abikaasa Elizabethiga tutvus ta juba lapsena Beaveris koolis käies. Nende lapsed on Pamela, Steve ja Lauren.
Tema vend on Priit Vesilind.

Aarne Vesilind suri 28. jaanuaril 2018 vähki.

Viited
------

1. 1 2  Järelehüüe veebilehel meaningfulfunerals.net, vaadatud 11.02.2018
2. 1 2  Eesti entsüklopeedia, 14. kd
3. ↑   Priit Vesilinnu järelehüüe ja Aarne Vesilinno foto Facebookis, 05.02.2018 (piiratud juurdepääsuga)
Saadjärve linnamägi
**Saadjärve linnamägi** on Kalevipoja sängi tüüpi linnus, mis asub Saadjärve mõisasüdamest 2 kilomeetrit idas Salu külas. Linnamäge nimetatakse ka Kalevipoja sängiks.

See on Jogentagana ainus teadaolev muinasaja lõpul kasutusel olnud linnus.

Kirjeldus
---------

Saadjärve linnamägi
Linnamäe suhteline kõrgus on 33,5 meetrit. Ovaalse kujuga õueala mõlemas, loode ja kagupoolses otsas on otsavallid ja kraavid. Loodevalli kõrgus on välisjalamilt 5,7 m, siseküljelt 2,5 m. Vall pöördub kaarjalt linnuse lääneservale, jätkudes 0,6 m kõrguse äärevallina. Samamoodi pöördub kaguvall 0,8 m kõrguselt idaservale. Kaguvalli kõrgus välisküljelt on 6 m ja siseküljelt 0,8 m.

1953. aastal tehti linnuses proovikaevamised ning 1984. aastal põhjalikumad kaevetööd. Kaevamistel tuli päevavalgele mitmeid põlengukihte. Linnuse põhiline kasutusaeg oli 7.–11. sajandil.

Asustusjärgud
-------------

Linnuse kasutamise võib jagada nelja asustusjärku.

Varasemad asustusjäljed pärinevad ajaarvamise vahetusest, mil tegu oli tõenäoliselt veel nõrgalt kindlustatud pelgupaiklinnusega.

Teine ja intensiivsem asustusperiood jääb 7.–11. sajandisse. Sellel perioodil on linnus korduvalt hävinud ja ülesehitatud. Kindlustustööd piirdusid vaid sisetäidiseta palktaranditega. 

Kolmandal asustusjärgul 11. sajandil tugevdati kaitseehitisi tuntavalt. Hooviala ümbritseti neljast küljest liivaga täidetud palktaranditega.

Viimasel asustusjärgul 13. sajandi alguses põles linnus viimast korda, tõenäoliselt 1220. aasta röövretke ajal, kui sakslased ristisid 300 inimest.

Viited
------

1. ↑  Saadjärve linnamägi kultuurimälestiste riiklikus registris
Püha Pauluse katedraal Tiranas
Katedraali esikülg, mida ehib apostli skulptuur
Lana oja kaldapealselt avanev vaade
**Püha Pauluse katedraal** (albaania keeles *Katedralja e Shën Palit*) on suurim katoliiklik kirik Albaania pealinnas Tiranas. 

Postmodernistlik sakraalehitis koos kellatorniga kuulub Tiranë-Durrëse roomakatoliku peapiiskopkonna (ladina keeles *Archidioecesis Tiranensis-Dyrracena*) valdusse. Peaportaali vasakul küljel paiknev vitraaž kujutab paavst Johannes Paulus II-t ja kosovoalbaania päritolu ema Teresat. Katedraali sissepääsu ees on ka püha ema Teresa skulptuur.

Ajalugu
-------

Katedraalile pani nurgakivi paavst isiklikult Albaania visiidi ajal 1993. aastal. Katedraali kolmnurkne arhitektuur, mis järgib peapiiskopi Rrok Mirdita ideed, sümboliseerib islami, õigeusu ja katoliikluse kooseksisteerimist Albaanias. Esimesel missal uues katedraalis 27. jaanuaril 2002 teenisid Vatikani kardinal-riigisekretär Angelo Sodano ja peapiiskop Rrok Mirdita. Peapiiskopi maja ehitati katedraali kõrvale.

Vaata ka
--------

* Paulus
* Rrok Mirdita
* Püha Ema Teresa katedraal

Välislingid
-----------

 Tirana Püha Pauluse katedraal – pildid, videod ja helifailid Wikimedia Commonsis
**Sadio Tounkara** (sündinud 27. aprillil 1992 Bamakos) on Mali jalgpallur, kes mängib poolkaitsjana Aserbaidžaani kõrgliiga klubis Keşla.

Ta alustas klubikarjääri Mali klubis Jeanne d'Arc FC. 2012. aastal liitus ta Aserbaidžaani kõrgliiga klubiga Lənkərani Xəzər. 2013. aastal võitis ta klubiga Aserbaidžaani superkarika.

2016. aastal liitus ta Küprose kõrgliiga klubiga Paralímni Énosis Néon, kuid ta mängis seal vaid hooaja 2015–16 lõpuni. Seejärel naasis ta Aserbaidžaani kõrgliigasse, liitudes Bakuu AZAL-iga, kus mängis ühe hooaja. Aastatel 2017–2019 mängis ta kaks hooaega Bakuu Ziräs.

2020. aasta veebruaris liitus Tounkara Eesti Meistriliiga klubiga Narva Trans. Meistriliigas tegi ta debüüdi 7. märtsil 2020 mängus Nõmme Kalju vastu. Esimese värava lõi ta Meistriliigas sama aasta 20. mail mängus JK Tallinna Kalevi vastu.

2021. aasta jaanuaris sõlmis ta lepingu Keşlaga.

Saavutused
----------

Lənkərani Xəzər
* Aserbaidžaani superkarikas: 2013

Viited
------

1. ↑  "Ametlik! Trans täiendas poolkaitseliini aafriklasega". soccernet.ee. Vaadatud 17.8.2020

Välislingid
-----------

* Sadio Tounkara Eesti Jalgpalliliidu kodulehel
**Ökoteoloogia** (inglise *ecotheology*) on konstruktiivse teoloogia vorm, mille huvikeskmes on religiooni ja looduse vahekord, eriti keskkonnaprobleemide vaatenurgast. 

Tavaliselt on ökoteoloogia lähtekohaks eeldus, et on olemas seos inimese religioosse/vaimse maailmavaate ja looduse allakäigu vahel. Ta uurib, kuidas vastasmõjuvad omavahel ökoloogilised väärtused, nagu nt jätkusuutlikkus, ja looduse allutamine inimese poolt. 

Ökoteoloogia liikumisest on võrsunud arvukalt usulis-keskkonnakaitselisi projekte üle kogu maailma. Kasvav teadlikkus keskkonnakriisist on viinud laialdasele usulisele refleksioonile inimese ja planeedi omavahelise suhte üle. Säärasel refleksioonil on ilmseid pretsedente enamikus usulistes traditsioonides, eeskätt eetika ja kosmoloogia valdkonnas, ning seda võib käsitleda loodusteoloogia allharu või kaasnähuna.

Kristliku ökoteoloogia kohta on kirjutanud jesuiidi preester ja paleontoloog Pierre Teilhard de Chardin ja filosoof Alfred North Whitehead. 

Protestantismis on selle tuntud esindajateks John B. Cobb (juunior) ja Jürgen Moltmann, ökofeminismis aga teoloogid Rosemary Radford Ruether, Catherine Keller ja Sallie McFague. 

Loomisteoloogia on teine oluline ökoteoloogia avaldumisvorm, mida on arendanud ja populariseerinud endine katoliku preester Matthew Fox. Kristlikule ökoteoloogiale on jätnud jälje ka juudi teoloogid Abraham Joshua Heschel ja Martin Buber, kes on ühtlasi olnud märkimisväärseks inspiratsiooniallikaks juudi ökoteoloogiale.

Hinduistliku ökoteoloogia esindajaks on Vandana Shiva. Liberaalne islamiteoloog Seyyid Hossein Nasr kutsus ühena esimestest üles ümber hindama Lääne suhet loodusesse.

Kasutatud allikad
-----------------

* See artikkel on tõlgitud ingliskeelse Vikipeedia artikli Ecotheology  põhjal (15.01.2012).
Carl-Gustaf Lilius (u. 1960)
**Carl-Gustaf Henrik Casimir Lilius** (14. juuli 1928 – 14. detsember 1998) oli üks Teise maailmasõja järgse Soome tähelepanuväärsemaid ja viljakamaid kriitilisi kunstnikke ja suuri mõtlejaid. Liliuse loomingu laiaulatuslikkus ja tase, tema vahendite valdamine ja väljendusvormide paljusus skulptuuri, joonistuste ja maalide kaudu esteetikasse ja filosoofiasse jõudmisel on hämmastavad. 

Carl-Gustaf Liliuse kuulsa artikli avaldamise järel soome tsensuurist 1975. aastal Index on Censorship ja Kanava meediaväljaandes tõusis soome tsensuur teravalt aruteluteemaks. Ta väitis, et Soome ajalehtede toimetajad eelistasid Nõukogude Liitu mitte kritiseerida, süüdistades neid enesetsensuuris. Urho Kekkose võimulolekuajal julges ta ajakirjas avalikkuse ette tuua artiklid Nõukogude Liidu teisitimõtlejate sulgemisest vaimuhaiglatesse. Eesti vabaduse eest välja astudes kirjutas ta raamatu "Estland tillhör esterna" ("Eesti kuulub eestlastele"), mis avaldati 1983. aastal Stockholmis.

Tema isa Kasimir Lilius asutas kirjastuse ja trükikoja Lilius & Hertzberg, kus valmistati Eesti Vabariigi esimesed maksevahendid võlakohustuste näol. Ta kuulus Mannerheimi lähedaste ringkonda. C-G. Lilius oli tema ristilaps ja sai oma eesnimed ristiisalt.

Carl-Gustafi sugulane Alfhild Amalia Lilius (1861–1945) oli märkimisväärne rahvaluule ja -juttude koguja, toimetaja, kirjanik ja soome keelest eesti keelde tõlkija.
**Ofertoorium** (ladina keelest *antiphona ad offertorium* 'antifon ohvriteenistuse juurde') on laul, mis missaliturgias saadab leiva ja veini ettevalmistamist altaril. See kuulub missa propriumi osasse ja see on esimene laul armulaualiturgial. Ofertooriumi laulmise ajal pidi vaimulik jõudma lugeda ettevalmistavad palved, õnnistama viiruki, suitsutama altarit, pesema käed ja palveid lugedes valmistama ette leiva ja veini. Ofertooriumi ajal on tavaks koguda annetusi.

Ajalugu
-------

Aja jooksul on selle laulu vorm teinud läbi suuri muutusi. Algselt oli see antifon koos melismaatilise psalmiversusega. Selline vana vorm on säilinud ainult leinamissa ofertooriumis:

Antifon: *Domine Iesu Christe, Rex gloriæ,*  

*libera animas omnium fidelium defunctorum*  

*de pœnis inferni et de profundo lacu:*  

*libera eas de ore leonis,*  

*ne absorbeat eas tartarus,*  

*ne cadant in obscurum:*  

*sed signifer sanctus Michael*  

*repræsentet eas in lucem sanctam:*  

*Quam olim Abrahæ promisisti, et semini eius.*
Versus: *Hostias et preces tibi, Domine, laudis offerimus:*  

*tu suscipe pro animabus illis, quarum hodie memoriam facimus:*  

*fac eas, Domine, de morte transire ad vitam.*  

*Quam olim Abrahæ promisisti, et semini eius.* (siin antifoni teksti lõpp kordub)
Alates umbes 7. sajandist asendus antifooniline vorm (kahe koori vastaslaul) responsoorsega (koori- ja solistipartiide vaheldumine). Koori lauldud antifonile järgnes üks kuni neli soolo*versus*'t eriti rikkalikult kaunistatud ja virtuoosset lauluoskust nõudvate meloodiatega. Ohvrirituaali lühenedes jäi laul lühemaks, *versus*'ed jäeti kõrvale ja hiljem kuni tänapäevani on lauldud ainult antifoni. Muusikaline vorm muutus ajaga, näiteks 16. sajandil komponeeriti missa selle osa jaoks vaimulikke motette keskajast pärit tavapärastele ofertooriumitekstidele. Tekst on võetud Laulude raamatust või mujalt piiblist, kuid see võib olla ka üldse mitte piiblitekst (näiteks reekviemi puhul).

### Tuntud heliloojate ofertooriume

* Orlando di Lasso, *Sacrae Cantiones* (1582–1585) koorile
* Giovanni Pierluigi da Palestrina, *Offertoria totius anni* (1593) koorile
* Ralph Vaughan Williams, *All people that on earth do dwell* koorile, orelile, trompetitele ja kogudusele (ofertoorium Elisabeth II kroonimispidustusteks)
* Louis Lefébure-Wély, mitu teost kogumikus *L’Organiste Moderne* orelile
* Jean Langlais, *Deux Offertoires pour tous les temps* (1943) orelile

### Ofertooriumi taasavastamine gregooriuse laulus

1935. aastal avaldas Carl Ott 110 keskaegset ofertooriumi*versus*'t raamatus "Offertoriale ..." täienduseks kiriku põhiväljaannetes olevale lauluvarale.

Viited
------

1. ↑
2. ↑  T. Siitan. Keskaja muusika aastani 1300. Tallinn, 1989
3. ↑
4. ↑

Välislingid
-----------

* C. Ott. Offertoriale sive versus offertoriorum. 1935
* Youtube: melismaatiline ofertoorium Jubilate Deo "Liber Usualis"'est. Laulab Viini Hofburgkapelle Schola
* Youtube: O. Lassuse vaimulik motett Jubilate Deo (koos noodipildiga)
* Youtube: Mitmehäälne motett "Exaltabo te" G. P. Palestrina kogumikust "Offertoria totius anni"
**Alfa Romeo Giulietta** nime all on itaalia autotootja Alfa Romeo valmistanud alates 1954. aastast kolme mudelit.

Esimene põlvkond (tüüp 750 ja 101)
----------------------------------

Esimese põlvkonna Giulietta oli tagaveoline auto. Keretüüpidest oli saadaval sedaan, luukpära, universaal, kupee ja kabriolett. Esimest põlvkonda toodeti aastatel 1954–1965. 

* 1. põlvkonna Berlina1. põlvkonna Berlina
* 1. põlvkonna Spider1. põlvkonna Spider
* 1. põlvkonna Spider Bertone1. põlvkonna Spider Bertone
* 1. põlvkonna Sprint1. põlvkonna Sprint
* 1. põlvkonna Sprint Veloce1. põlvkonna Sprint Veloce
* 1. põlvkonna Sprint Coupé1. põlvkonna Sprint Coupé
* 1. põlvkonna Sprint Speciale1. põlvkonna Sprint Speciale
* 1. põlvkonna Sprint Zagato1. põlvkonna Sprint Zagato

Teine põlvkond (tüüp 116)
-------------------------

Teine põlvkond oli neljaukseline tagaveoline sedaan, mida toodeti aastatel 1977–1985. 

* 2. põlvkond2. põlvkond
* 2. põlvkond2. põlvkond

Kolmas põlvkond (tüüp 940)
--------------------------

2010. aastast tootmises olev kolmanda põlvkonna Giulietta on neljaukseline esiveoline väike luukpära. 

Mudelit uuendati aastal 2013. Väliselt muutusid radiaatorivõre ja esimesed udutuled. Sisemuses muutusid armatuurlaud, istmete kuju ja materjalid, rool ja nüüd on saadaval 5"-ekraaniga raadio, millel on Bluetooth-ühendus. 2-liitrisel turbodiislil on nüüd 10 hj suurem võimsus ja 30 nm suurem pöördemoment. Nüüd on kõikide mudelite põhivarustuses ka rehvirõhuandurid ja tagumised elektriaknad.

* 3. põlvkond3. põlvkond
* 3. põlvkond3. põlvkond
**Hobukaan** ehk **püdal** (*Haemopis sanguisuga*) on magevees elav kaan.

Välimus
-------

Hobukaani keha on lihaseline ja usjas, selg must, pruunika varjundiga, vahel tumedate laikudega. Kõht on hall või rohekashall, harva külgedel kollakad vöödid. Keha algab ja lõpeb iminapaga.

Täiskasvanud isendid on keskmiselt 10–12 cm pikkused, vahel isegi suuremad.

Elupaik ja levik
----------------

Asustab kõikvõimalikke mageveekogusid, ka ajutisi. Järvedes ja jõgedes liigub kaldavees, peitudes kivide alla. Ohtralt levinud kõikjal Eestis.

Toitumine
---------

Hobukaan ei suuda oma kolmele lõuapaarile vaatamata läbi hammustada inimese nahka, hobuse nahast rääkimata. Hobukaan jahib kõikvõimalikke väheldasi selgrootuid, ka teisi kaane, ning konnakulleseid ja kalamaime. Vahel roomab ta kaldale vihmausse püüdma. Saagi neelab tervelt või mõnikord ka tükkidena.

Paljunemine
-----------

Juulis–augustis matab emane kaan oma paarisentimeetrise munakookoni kaldapinnasesse, veidi veepiirist kõrgemale. Kuu aja pärast koorub sellest 15 sõrmeotsapikkust kaanihakatist.

Välislingid
-----------

* Hobukaan andmebaasis eElurikkus Muuda Vikiandmetes
**Of Mice & Men** on USA *metalcore*-ansambel Californiast. 

Ansambli asutasid Austin Carlile ja Jaxin Hall 2009. aasta keskel, pärast Carlile'i lahkumist bändist Attack Attack!. Bändi nimi tuli John Steinbecki samanimelisest romaanist.

Of Mice & Men 2011

Ajalugu
-------

### Asutamine ja debüütalbum (2009–2010)

Bändi Of Mice & Men asutasid 2009. aastal Ohio osariigis Columbuses Austin Carlile, varasem bändi Attack Attack! laulja, ja bassimängija Jaxin Hall, Uus-Meremaalt Aucklandist USA-sse sisserännanu.[5] Nad salvestasid Columubuses stuudios bändi Though She Wrote Paper Tigeriga demo "Seven Thousand Miles for What?". Carlile ja Hall otsisid bändi jaoks teisi liikmeid umbes kuu aega. Nende teed ristusid Lower Definitioni endise trummari Valentino Arteaga, Jon Kintziga Odd Projectist ja A Static Lullaby bändi kitarristi Phil Manansalaga. Carlile ja Hall kolisid Lõuna-Californiasse, et nendega koos bändi teha. Natukese aja pärast langes Kintz bändist välja ja ta asendati Shayley Bourgetiga. Kui demo oli nende MySpace'i profiilil saanud kahe kuuga miljon kuulamist, laadis bänd üles kaveri Lady Gaga laulust "Poker Face". Laulu masterdas muusikaprodutsent Tom Denney, endine A Day to Remember bändi liige, ja salvestis saadeti otse Rise Recordsisse. Tänu Charlile'i nime ära tundmisele sõlmiti Of Mice & Meniga leping. 14. juulil 2009 reisis ansambel koos Joey Sturgisiga Foundation Studiosse Indiana osariigis Connersville'is, et salvestada omanimeline debüütalbum.

6. detsembril 2009 oli neil kaks video filmimist California osariigis Venturas, videod tehti lauludele "Those in Glass Houses" ja "Second & Sebring". Bänd väljastas oma debüütalbumi 9. märtsil 2010, kuigi see oli plaanitud avaldada varem (23. veebruaril). Selle avaldamine lükati edasi paar päeva enne algset avaldamise kuupäeva, sest kuu aega varem olid fännid lekitanud selle internetti. Muusikavideo "Second & Sebring" avaldati Hot Topicu leheküljel ja see teleesilinastus 15. märtsil 2010 Headbangers Ballil.

Bänd tuli uuesti kokku turneeks "Squash The Beef Tour", toetades bände Dance Gavin Dance, Emarosa, Tides of Man ja Of Machines. 2009. aastal, oli Of Mice & Men soojendusesineja Atticuse turneel koos bändidega Finch, Blessthefall, Drop Dead, Gorgeous, Vanna, ja Let's Get It. Pärast turnee lõppu soojendasid nad I See Starsi turneel "Leave It to the Suits Tour" koos bändidega We Came as Romans, Broadway ja Covendetta.

Albumid
-------

* Of Mice & Men (2010)
* The Flood (2011)
* Restoring Force (2014)
* Cold World (2016)
* Defy (2018)
* Earthandsky (2019)
|  |  |
| --- | --- |
|  |  *See artikkel räägib mütoloogilisest tehisolendist, teiste tähenduste kohta vaata: Golem (täpsustus)* |

---

**Golem** on juudi mütoloogiast pärit tehislik olend, mis usutakse tavaliselt koosnevat savist.

Sõnal *golem* või *goilem* (heebrea גולם) on tänapäeval kookoni või ka rumala tähendus, sõna tuleneb aga tõenäoliselt sõnast *gelem* (גלם), mis tähendab toormaterjali.

Golemit on esmamainitud juba Vanas Testamendis, kus see tähendab ebatäielikku substantsi. Hilisemas juudi mütoloogias hakati teda pidama aga savist tehtud tummaks teenriks, kelle loomise võime oli ennekõike pühameestel, näiteks rabidel. Neil olid mõningad Jumala võimetega sarnased võimed, näiteks anda ka golemile elu, kuid ühtaegu pidi golem rõhutama ka seda, et inimene ei suuda luua kunagi nii täiuslikke olendeid kui Jumal. Kõige kuulsam lugu on rabi Judah Loew ben Bezaleeli (1525–1609) golemist Prahas, mis ilmus esimest korda trükis 1847. aastal. Tšehhis on golem väga populaarne ka tänapäeval.
Golem pannakse liikuma loitsude ning laubale või suhu pistetud pärgamendile kirjutatud salasõnaga. Üks selleks kasutatavaid sõnu on *emeth*, mis tähendab tõde[*viide?*].
**Jaan Jürine** (19. aprill 1946 Pärnu – 27. mai 2019) oli eesti spordiajakirjanik ja -tegelane.

Ta lõpetas 1964. aastal Pärnu 2. Keskkooli ja 1970. aastal Tallinna Pedagoogilise Instituudi eesti keele ja kirjanduse alal.

Alustas 1957. aastal Pärnu spordikoolis Jaan Kuuda juhendamisel tennisetreeningud. Sai Eesti NSV noortemeistrivõistlustel 1962 ja 1964 meespaarismängus pronksi, tuli 1964 ja 1965 Pärnu meistriks.

Ta töötas aastatel 1971–1982 Noorte Hääle, 1982–1992 Kehakultuuri ja Spordiilma, 1992–1994 Rahva Hääle, 1994–1995 Eesti Sõnumite, 1995–2000 Sõnumilehe ja 2000–2009 Eesti Päevalehe toimetuses ajakirjanikuna.

Looming
-------

Ta on mitme spordiraamatu kaasautor:

* 1982 "XXII olümpiamängud: Moskva '80"
* 2013 "Eesti Tennis 100"

Liikmesus
---------

* Eesti Spordiselts Kalev
* Eesti Ajakirjanike Liit
* Eesti Spordiajakirjanike Liit
* Rahvusvaheline Spordiajakirjanike Liit
* Eesti Tennise Liit, olnud juhatuse liige

Viited
------

1. ↑  "Lahkus spordiajakirjanik Jaan Jürine". Delfi Sport, 27. mai 2019
2. 1 2 3 4  Biograafia ESBL-is (vaadatud 27. mai 2019)

Välislingid
-----------

* Biograafia ESBL-is